- Så længe vi venter på svaret fra denne test, sender jeg alle elever i 7.y og en enkelt lærer hjem i isolation, så en eventuel smittekæde bliver bremset, oplyser skoleleder Flemming Horsfeldt til Kanal Frederikshavn. Isolationen gælder fra søndag kl. 11.00. Det indebærer, at elever og lærer kun må være hjemme på egen matrikel - i huset eller lejligheden. Sportsgrene, fritidsjob, cykelture, hundeluftning med mere er indtil videre udelukket. Isolationen kan ophæves, hvis det viser sig, at eleven ikke er smittet med COVID-19. - Det drejer sig om at vise rettidig omhu. Vi har går ikke i panik og skyder gråspurve med kanoner, men gør det, som er nødvendigt. Vi fastholder vores strategi, når det gælder COVID-19, og det handler i høj grad om at holde afstand og god håndhygiejne, fastslår Flemming Horsfeldt, som er glad for, at han i situationer som denne har retningslinjer fra myndighederne at forholde sig til. Når kun én lærer er sendt i isolation, hænger det sammen med, at netop denne lærer har haft eneundervisning med den pågældende elev i 7.y. Den pågældende forælder har også et barn i 9. klasse, som havde sidste skoledag i fredags. Her var hele klassen - sammen med mange andre - i Fårup Sommerland. Selv om eleverne er sendt på sommerferie, er de stadig indskrevet på skolen, nu er de også blevet bedt om at gå i isolation - foreløbig indtil svaret på testene af eleven fra 7. klasse og eleven fra 9. klasse foreligger tirsdag eller onsdag i næste uge. Privatskolen i Frederikshavn har torsdag dimission for sine afgangselever i 9. og 10. klasse. Flemming Horsfeldt oplyser til Kanal Frederikshavn, at skolen løbende orienterer forældre og elever om situationen på Skoleintra. Forælderen, som er smittet med COVID-19, har ingen symptomer.

Opsummering:
En 7. klasse og en 9. klasse samt en lærer fra Privatskolen i Frederikshavn er søndag sendt i isolation af skolens ledelse. En forældre til et barn i hver klasse er blevet smittet med COVID-19, og derfor skal begge elever testes i morgen.